பிருந்தாவின் உலகம் மிகவும் மென்மையான உணர்வுகளையும் அவற்றைத் தொடர்ந்து குத்தியபடி இருக்கும் நிகழ்வுகளையும் அடக்கிய வலிமையான உலகம். தனக்குள் மிக ஆழப் புதையும்போது அது ஒன்று, மிகப் பெரிய உலகில் ஆயிரம் அடுக்கு இதழ்களை விரிக்கும் பூவாகத் தன் எல்லைகளைக் கடந்து போகலாம் அல்லது தன் சேற்றிலேயே புதைபட்டு முகிழும் ஒற்றை அடுக்கு மலராகலாம். அதிலும் மணம் இருக்கும் அழகு இருக்கும். ஆனால் அதன் வாழ்வின் வட்டம் குறுகியது. முதலாவது பிருந்தாவின் கவிதைகளில் இன்னும் நிகழவில்லை.